Document ID: 32007R0323

KOMISIJAS REGULA (EK) Nr. 323/2007
(2007. gada 26. marts),
ar ko groza Eiropas Parlamenta un Padomes Regulas (EK) Nr. 850/2004 par noturīgiem organiskajiem piesārņotājiem, ar ko groza Direktīvu 79/117/EEK, V pielikumu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 850/2004 par noturīgiem organiskajiem piesārņotājiem, ar ko groza Direktīvu 79/117/EEK (1), un jo īpaši tās 7. panta 6. punktu un 14. panta 3. punktu,
tā kā:
(1)
Kā norādīts Regulas (EK) Nr. 850/2004 V pielikuma 1. daļā, šā pielikuma 2. daļā noteiktās darbības dažos gadījumos arī ir jāpakļauj iepriekšējai apstrādei. Tāpēc attiecīgi būtu jāgroza V pielikuma 2. daļa.
(2)
Šajā regulā paredzētie pasākumi ir vispiemērotākie, lai nodrošinātu augsta līmeņa aizsardzību.
(3)
Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar 18. pantu Padomes 1975. gada 15. jūlija Direktīvā 75/442/EEK par atkritumiem (2),
IR PIEŅĒMUSI ŠO REGULU.
1. pants
Regulas (EK) Nr. 850/2004 V pielikumu groza, kā tas norādīts šīs regulas pielikumā.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 26. martā

Labels: 0
20